สถานการณ์การระบาดระลอก 3 /การประชุมธปท. / การเพิ่มโควต้ายูนิตคอนโดนและแนวราบสำหรับกลุ่มต่างชาติ / Preview 1Q21 กลุ่มธนาคารพาณิชย์
12 เมษายน 2564

สถานการณ์การระบาดระลอก 3 /การประชุมธปท. / การเพิ่มโควต้ายูนิตคอนโดนและแนวราบสำหรับกลุ่มต่างชาติ / Preview 1Q21 กลุ่มธนาคารพาณิชย์ 
สำหรับสถานการณ์ระบาดระลอก 3 ติดตามมาตรการรัฐในส่วน Social distancing ที่อาจเข้มงวดขึ้นในระยะสั้นจากการระบาดของโควิด-19 ระลอกที่สาม โดยล่าสุดจำนวนผู้ติดเชื้อรายวันปรับตัวสูงขึ้น โดยตัวเลขผู้ติดเชื้อรายใหม่ทั่วประเทศวันที่ 11 เมษายนปรับขึ้นมาเป็น 967 ราย มองกลุ่ม vaccine plays จะยังถูกกดดันจากปัจจัยดังกล่าว ขณะที่คาดว่าแรงเก็งกำไรกลุ่ม Covid play จะยังมีต่อเนื่องจากสัปดาห์ก่อน ส่วนกลุ่มโรงพยาบาลจะยังมีแรงเก็งกำไรในส่วนของการตรวจโควิด รวมถึงการที่ภาครัฐจะให้ช่วยจัดหาวัคซีนโควิด-19 เพิ่มเติม ซึ่งล่าสุดรัฐบาลได้จัดตั้งคณะทำงานเพื่อจัดหาวัคซีนโดยมีผู้บริหารจากโรงพยาบาลเอกชนเข้าร่วมด้วย ได้แก่ BCH, VIBHA, BDMS, THG 
สำหรับต่างประเทศ ติดตามการกระจายวัคซีนที่รวดเร็วในต่างประเทศ เช่น ในสหรัฐฯสามารถฉีดวัคซีนได้ 3 ล้านโดสต่อวัน ล่าสุดฉีดไป 28.5% ของประชากร เป็นต้น นำมาสู่การทยอยเปิดเมืองหนุนธุรกิจภาคบริการ เช่น การเปิด Disney land, คอนเสิร์ทที่เวกัส, การเพิ่มจำนวนคนให้ทานในร้านอาหาร, รวมถึงการทยอยกลับมาให้บริการเรือสำราญ เป็นต้น มอง TU ได้ประโยชน์จากธีมนี้ในขณะเดียวกันการฉีดวัคซีนของไทยยังคงเพิ่มขึ้นอย่างค่อยเป็นค่อยไป 
เมื่อวันศุกร์ที่ผ่านมาธปท. จัดการประชุมนักวิเคราะห์ครั้งแรกของปี ประเด็นสำคัญคือการฟื้นที่ไม่ทั่วถึงของเศรษฐกิจหลักๆจากการะบาดระลอก 3 กระทบอุตสาหกรรมท่องเที่ยว, ฐานเงินเฟ้อที่ต่ำในไตรมาส 2/2564 และ treasury yield ที่สูงขึ้นส่งผลกระทบไม่มากเนื่องจากการกู้ยืมของภาคธุรกิจยังคงเป็นการกู้ยืมผ่านธนาคารพาณิชย์เป็นหลัก (89%) ไม่ใช่การออกผ่านพันธบัตรที่มีสัดส่วนเพียง 11% เราไม่คาดว่าการแพร่ระบาดระลอก 3 จะมีการล็อกดาวน์ขั้นรุนแรงถ้าควบคุมสถานการณ์ได้ เพราะจะกระทบเศรษฐกิจในวงกว้าง 
ในส่วนของ Sector ติดตามการ preview ผลประกอบการ 1Q21 ของกลุ่มธนาคารพาณิชย์คาดกำไรจะฟื้นตัว QoQ จากค่าใช้จ่าย OPEX และการตั้งสำรองที่ลดลงตามทิศทางการฟื้นตัวของเศรษฐกิจในประเทศเราคาดว่ากลุ่มธนาคารจะรายงานกำไรโดยรวมที่ฟื้นตัวขึ้นในไตรมาส 1/2564 ที่ 2.59 หมื่นลบ. (+42% QoQ, -30% YoY) จาก OPEX และ credit cost ที่ลดลง คาดการเติบโตสินเชื่อที่เบาบางในครึ่งปีแรกจากสถานการณ์โควิด-19 ขณะที่ ธปท. คาดการแพร่ระบาดระลอกที่ 3 จะรุนแรงกว่าระลอกที่ 2เรายังคงมุมมองเป็น “บวก” ต่อกลุ่มธนาคารจากฐานเงินทุนที่แข็งแกร่งและมูลค่าหุ้นที่ถูก เลือก KTB KKP และ BBL 
สำหรับกลุ่มอสังหาฯ ติดตามการผลักดันแก้กฎหมายการอสังหาฯ เพื่อให้ต่างชาติสามารถถือครองกรรมสิทธิ์บ้านและคอนโดได้ง่ายขึ้น ได้แก่ บ้านจัดสรร ระดับราคา 10-15 ล้านบาทขึ้นไป (จากเดิมไม่ให้ถือครองกรรมสิทธิ์) พร้อมขยายเพดานซื้อ “คอนโดฯ” เป็น 70-80% แต่ส่วนเกิน 49% ไม่มีสิทธิโหวตประชุม “นิติบุคคลอาคารชุด” เผยออก “พ.ร.ก.” ให้สิทธิพิเศษซื้อภายใน 3-5 ปี เตรียมชงเข้าที่ประชุม ศบศ.ปลาย เม.ย.นี้ เรามองว่าข้อเสนอในการเพิ่มโควต้ายูนิตคอนโดนและแนวราบสำหรับกลุ่มต่างชาติจะเป็นปัจจัยบวกต่อตลาดที่อยู่อาศัยถ้าหากเดินหน้าแผนการดังกล่าวจริง กลุ่มคอนโดจะได้ประโยชน์มากกว่ากลุ่มแนวราบ แต่ปัจจุบันมีผู้พัฒนาอสังหาฯ เพียงบางรายเท่านั้นที่มีผลิตภัณฑ์ที่ตรงตามความต้องการของต่างชาติ 
และประเด็นสุดท้าย ติดตามทิศทางค่าเงินบาทซึ่งล่าสุดอ่อนตัวมาที่ 31.46 บาทต่อเหรียญสหรัฐฯ มองจะเป็นบวกกับกลุ่มส่งออกชิ้นส่วนอิเล็กทรอนิกส์, อาหาร และชิ้นส่วนยานยนต์ อาทิ ASIAN, EPG, TU, KCE 
มุมมองตลาดหุ้น/ กลยุทธ์การลงทุน กลยุทธ์การลงทุนวันนี้คาด SET เคลื่อนไหวกรอบ 1,550-60 จุด+/- แนะ ANAN JWD 
หุ้นแนะนำ ANAN (พื้นฐาน 1.52 บาท) ได้ประโยชน์จากการเพิ่มโควต้ายูนิตคอนโดนและแนวราบสำหรับกลุ่มต่างชาติจะเป็นปัจจัยบวกต่อตลาดที่อยู่อาศัย, เรามองว่ากลุ่มคอนโดจะได้ประโยชน์มากกว่ากลุ่มแนวราบ JWD (พื้นฐาน 10.00 บาท) ธุรกิจทุกภาคส่วนฟื้นตัวทั้งคลังสินค้า ห้องเย็น ธุรกิจเกี่ยวข้องกับยานยนต์ และ Barge Terminal, หุ้นขนาดกลางในกลุ่ม Logistic ที่ราคาดหุ้นค่อนข้าง Laggard กลุ่มมาก รายงานตัวเลขเศรษฐกิจ วันจันทร์ ติดตาม ตัวเลขการเติบโตด้านสินเชื่อของจีนเดือน มี.ค.วันอังคาร ติดตาม ตัวเลขส่งออก และนำเข้าของจีนเดือน มี.ค. คาด +32.7% YoY และ +21.6% YoY ตามลำดับ ตัวเลข German ZEW Economic Sentiment เดือน เม.ย. คาด +3.7% MoM เป็น 79.5 จุด ตัวเลข CPI ของสหรัฐฯ เดือน มี.ค. คาด +0.5% MoM และ 2.5% YoY ตามลำดับ ส่วน Core CPI ของสหรัฐฯ เดือน มี.ค. คาด +0.2% MoM และ 1.6% YoY ตามลำดับวันพุธ ติดตาม ปริมาณน้ำมันดิบคงคลังรายสัปดาห์ของสหรัฐฯวันพฤหัสฯ ติดตาม ตัวเลข Retail Sales ของสหรัฐฯ เดือน มี.ค. คาด +5.5% MoM ตัวเลขการขอสวัสดิการว่างงานรายสัปดาห์ของสหรัฐฯ คาด +7.0 แสนคน ตัวเลข Philadelphia Fed Manufacturing Index เดือน เม.ย.วันศุกร์ ติดตาม ตัวเลขผลผลิตภาคอุตสาหกรรมของจีนเดือน มี.ค. คาด +15.6% YoY ตัวเลข CPI ของ Eurozone เดือน มี.ค. คาด +0.9% MoM และ +1.3% YoY ยอดอนุมัติก่อสร้างอาคารในสหรัฐฯเดือน มี.ค. คาด +1.7% MoM เป็น 1.75 ล้านยูนิต ยอดบ้านสร้างใหม่ในสหรัฐฯเดือน มี.ค. คาด +12.6% MoM เป็น 1.6 ล้านยูนิต และ Michigan Consumer Sentiment ในสหรัฐฯ เดือน เม.ย. คาด +4.7% MoM เป็น 88.9 จุด